שיחת קטגוריה:סרטים שיציאתם נדחתה בעקבות מגפת הקורונה

message: קיימת סדרה של קטגוריות מסוג זה ולא ברור למה קט' זו נמצאת בדיון. מציע להגיע לאחידות בשמות קטגוריות מסוג זה. דוד א. - שיחה 06:59, 12 במאי 2020 (IDT)
replies: text: קטגוריה זו נמצאת בדיון מאחר וחשיבותה האנציקלופדית איננה ברורה. כן, יש כמה סרטים הוליוודיים, שמועד יציאתם נדחה במספר חודשים. אז מה? זה קורה בהוליווד כל הזמן. למה צריך קטגוריה בשביל זה? יוניון ג'ק - שיחה 10:33, 13 במאי 2020 (IDT)
replies: text: :גם לדעתי קטגוריה זו אינה נחוצה. Lostam - שיחה 12:20, 13 במאי 2020 (IDT)
replies: text: ::כנ"ל. םםלםם - שיחה 16:09, 13 במאי 2020 (IDT)
replies: text: :::יש חשיבות. Hello513 - שיחה 16:10, 13 במאי 2020 (IDT)
replies: text: ::::תמיכה בחשיבות חייבת להיות מנומקת. יוניון ג'ק - שיחה 16:28, 13 במאי 2020 (IDT)
replies: text: :::::יש 2 אפשרויות: או ליצור ערך משהו בסגנון של ההשפעה של מגפת הקורונה על הסינימה (או הקולנוע), שזה בעיקרון הערך הזה שנמצא באנגלית. אפשרות נוספת היא להבהיר את חשיבות הקטגוריה. אני אוכל להגיד למה יש אפשרות לקטגוריה כזו: אכן הקולנוע נפגע כמו שאר התחומים, בגלל שאין ערך אחיד לנושא, הקטגוריה די נחוצה בשביל לציין את הסרטים שיציאתם נפגעה עקב נגיף הקורונה. אני דווקא הייתי מעדיף את הערך הזה שנכתב בהתחלה (למרות שההבדל בין הסרטים שיציאתם נדחה בפועל שיש להם ערך לבין כל הסרטין שיציאתם נדחה בפועל הוא לפחות 5). לכן, יש להשאיר את הקטגוריה (אני אסיר את תמיכתי רק כאשר הערך שהוזכר ייכתב). Euro know - שיחה 00:03, 16 במאי 2020 (IDT)
replies: text: ::::::אין לי שום התנגדות ליצירת ערך שעוסק בהשפעת התפרצות נגיף הקורונה 2019–2020 על תעשיית הקולנוע. אבל ההשפעה הזו לא מוגבלת בשום אופן לדחייה בכמה חודשים של מועד יציאתם של מספר סרטים, שזה הנושא היחידי שבו עוסקת קטגוריה זו. יוניון ג'ק - שיחה 03:39, 16 במאי 2020 (IDT)
replies: text: :::::::הקטגוריה קיימת ב-9 ויקיפדיות אחרות. קטגוריה לגיטימית לחלוטין- אין שום סיבה למחיקה. Wikiped201820 - שיחה 04:36, 18 במאי 2020 (IDT)
thread_title: חשיבות?

message: בעקבות מגפת הקורונה, כמו אחרים בנושא. PRIDE! - שיחה 19:24, 28 בספטמבר 2020 (IDT)
replies: text: . YairMelamed • שיחה 19:27, 28 בספטמבר 2020 (IDT)
replies: text: :בתור מי שקורא הרבה ניוז-לטרז של כתבי עת בנושאי קולנוע, אנסה לעשות קצת סדר. ראשית, בסיס המידע שלי הוא סרטים בארצות הברית, אבל סביר שבכל מדינה יש מדיניות שונה שצריך לבדוק. מכאן, כמה הבחנות:
#סרטים שהופקו לפני הקורונה ויציאתם נדחתה: סרטים גמורים היו אמורים לצאת לבתי הקולנוע, אך עקב השבתת בתי הקולנוע בארה"ב יציאתם נדחתה במחשבה שזו דחיה זמנית בלבד. כשהתברר שההשבתה נמשכת, הסרטים נמכרו להפצה לפלטפורמות אחרות. כלומר, ההפצה  בוטלה. אני מניח שיש מקרים שמהסיבה הזו ההפצה נדחתה, אך הסרט יצא.
#סרטים שיצאו לדרייב-אין: בניגוד לבתי הקולנוע הסגורים, מתחמי דרייב-אין פתוחים בארה"ב המשיכו לפעול במתכונת זו או אחרת, וסרטים יצאו לקהל הרחב באמצעותם כחלופה לקולנוע סגור.
#סרטים שתוכננו לבכורה במסגרת פסטיבלים: פסטיבלי קולנוע משמשים לביצוע עיסקאות שבהן סרטים נמכרים מהמפיקים לחברות הפצה בעקבות הבכורה בפסטיבל. מכיוון שפסטיבלים בוטלו, הסרטים נמכרו ישירות להפצה בסטרימינג/VOD/דרייב-אין.
#הפצה משולבת: סרטים הופצו בו-זמנית לסטרימינג/VOD ולדרייב-אין.
#כמובן, בכורות חגיגיות בבתי קולנוע נבחרים ואירועי שטיח אדום התבטלו, וזה משפיע על מגמות ההפצה.
#סרטים שהפקתם הסתיימה אחרי החלת מגבלות הקורונה: מכיוון שהיה ברור שבתי קולנוע לא על הפרק, הם נמכרו מראש לסטרימינג/VOD, ולכן ההפצה לא נדחתה מבחינה מסחרית.
#אתרי Follow-up כגון Box Office Mojo ו-"The Numbers" שמרכזים הכנסות, הסתגלו למצב החדש, והם מעדכנים יומית או שבועית הכנסות ממתחמי דרייב-אין. כמובן שהכנסות מסטרימינג/VOD לא רלוונטיות לחישובים האלה, אלא אם המפיץ מוסר נתונים, וכך גם הכנסות ממפיצים במדינות מחוץ לארה"ב.
#לטעמי, הנוסח "יציאתם נדחתה בעקבות התפרצות הנגיף" נזילה מאד. הכוונה המקורית היא "סרטים שיציאתם  נדחתה/התבטלה", משום שבתחילה הם הופצו לפלטפורמות אחרות, אך יש סרטים שמראש הופצו לפלטפורמות השונות ללא דחייה, אלא בשינוי ערוץ ההפצה.
#אם הבנתי נכון, עלה רעיון לכתוב ערך על השפעת הקורונה על הקולנוע, אבל זה בעייתי ומורכב. אם יש ערך כזה באנגלית, סביר שהוא מתייחס לארצות הברית בלבד (לא בדקתי, וטל"ח). בנוסף להשפעה על ערוצי ההפצה מבחינה מסחרית, יש השפעה גם על סוגי הסרטים והז'אנרים. את צמרת מצעדי הרווחים בארה"ב תפסו בחודשי האביב/קיץ סרטי אימה ומותחנים דלי-תקציב, שבימים רגילים היו נדחקים לאחור מפני סרטים של האולפנים הגדולים שיוצאים לבתי הקולנוע בקול תרועה רמה. כמו כן, יש פריחה של סרטים שצולמו באמצעים ביתיים זמינים כי אנשים פשוט יושבים בבית. למשל, ז'אנר שקיבל תנופה הוא הפאונד פוטג'. אני מכיר לפחות שלושה סרטים שצולמו בזום מהבית, אחד מהם באפס תקציב. מטבע הדברים, אלה סרטי אימה. כלומר, השפעת הקורונה על הקולנוע לא הייתה רק מסחרית, אלא גם על מגמות ומאפיינים.
#לסיכום, צריך לחדד את נוסח הקטגוריה, ולבדוק לגבי כל סרט לגופו.
#שמחתי לעזור.--נדב - שיחה 21:21, 28 בספטמבר 2020 (IDT)
replies: text: ::הנה דוגמה למורכבות הסוגיה: עיריית סן פרנסיסקו החליטה לפתוח את בתי הקולנוע ב-7 באוקטובר 2020. כלומר, סרטים שכבר הופצו בפלטפורמות חלופיות, יחזרו לקולנוע בעיר הזו. כך למשל, הסרט Tenet (כריסטופר נולאן, האחים וורנר) שכבר הכניס יותר מ-42 מיליון דולר (סכום עתק לתקופה הזו), יגיע כעת לבתי הקולנוע שם. מעבר לזה, ראוי לשים לב שפתיחת בתי קולנוע היא מקומית. כלומר, יש ערים ו/או מדינות שבהן סרטים יגיעו לקולנוע, ויש כאלה שלא. זה מדגיש את הצורך לחדד את נוסח הקטגוריה. לא בדקתי מה עשו בוויקי אנגלית, אבל אני זוכר שיש קטגוריה בנושא דחיית יציאה  בעקבות הקורונה.--נדב - שיחה 12:27, 30 בספטמבר 2020 (IDT)
thread_title:  שם הקטגוריה